Garoa Martinez

Garoa Martinez Anasagasti (Bermeo, Bizkaia, 1997ko irailaren 24a) kirolaria da, halterofilian nabarmendu dena.

 Ibilbidea 
Eskubaloia, judoa, gimnastika erritmikoa eta bestelako kiroletan aritutakoa da Martinez. 15 urte zituela, oinetan ebakuntza baten ondorioz, gimnastika utzi behar izan zuen. Adina bete orduko gimnasiora joaten hasi zen eta Crossfit-ean aritu zen. Orduan hasi zen pisuak altxatzen. Halterofilia egiten hasi zen 2016an eta bost urte eskasean Euskadiko eta Espainiako txapelduna da. 2020an Europako Txapelketarako 23 urtez azpikoen kategorian sailkatu zen baina pandemiak eragindako osasun-egoera zela-eta, kirol honetan nazioarteko jarduera guztiak eten ziren. 2021ean hamalaugarren izan da Europako Txapelketan.

 Markak 
 2021ean Moskun Halterofiliako Europako Txapelketan hamalaugarren postua 64 kiloko kategorian 182 kiloko erregistroarekin. Leonen Espainiako Kopa absolutuan parte hartu zuen lehen aldiz, zazpigarrena bukatuz.
 2020an, A coruñan Espainiako Txapelketa nazionalean urrezko domina 64 kg-ko gorputz-pisuko kategorian, bi aldiko modalitatean 105 kilorekin eta brontzeko bi. Erandion Euskadiko Senior Mailako txapelduna.
 2019an Madrilen zilarrezko domina, bi denborako modalitatean 102 kilo altxatuta.
 2018an unibertsitate mailako nazionalaren irabazlea.

 Erreferentziak 

 Kanpo estekak 

 Elkarrizketa SD 2017/2018 Club INDARRA de HALTEROFILIA (Martín y Garoa) (Bideoa, 2018, ES)

Kategoria:Emakume kirolariak
Kategoria:Euskal Herriko halterak
Kategoria:Bermeotarrak